15.08.2017



# 1. Dopravoprojekt

## 

## 1.1. OBCHVAT BRATISLAVY

### Zdroj: Eurostav Strana/Poradie správy: 22 Rubrika/Relácia: Architektúra Dátum: 11.08.2017Autor: DOPRAVOPROJEKT, a. s.

Jeden z najväčších **PPP** **projektov** v Európe – D4R7, **projekt** na **výstavbu** a prevádzku **Diaľnice** **D4** Bratislava, Jarovce – Rača a **Rýchlostnej** **cesty** **R7** Bratislava, Prievoz – Holice, nabral konečne jasnejšie kontúry. Dlho očakávané odľahčenie dopravnej situácie nielen v hlavnom meste, ale aj v satelitných oblastiach v jeho okolí, sa blíži do finále. Po rokoch nejasností okolo nevysporiadaných pozemkov konečne verejnosť pozná jej konkrétne trasovanie. Už sa čaká len na záverečnú bodku – posledné pečiatky od kompetentných úradov.  
Potreba **výstavby** vonkajšieho **diaľničného** obchvatu Bratislavy a **rýchlostnej** **cesty** smerom na južné okresy Slovenska je spomínaná od deväťdesiatych rokov minulého storočia vo všetkých koncepciách územného rozvoja Slovenska. Reálna príprava **diaľnice** **D4** Bratislava, Jarovce – Stupava, ktorá bude po dobudovaní tvoriť kompletný **diaľničný** obchvat Bratislavy a **Rýchlostnej** **cesty** **R7** Bratislava – Dunajská Streda, sa začala v rokoch 2008 až 2010, keď Národná **diaľničná** spoločnosť (NDS) zadala spracovanie niekoľkých technických **štúdií**. Tieto boli následne podkladom pre hodnotenie v rámci procesu EIA. V rokoch 2010 až 2013 boli postupne vydané záverečné stanoviská Ministerstva životného prostredia SR k navrhovaným trasám a technickým riešeniam **diaľnice** **D4** v úsekoch **D4** Bratislava, Jarovce – Rača a **rýchlostnej** **cesty** **R7** v úsekoch Bratislava, Prievoz – Holice a príprava **výstavby** sa mohla naplno rozbehnúť.  
V rokoch 2012 – 2015 intenzívne prebiehalo spracovanie projektovej dokumentácie na všetky vyššie spomínané úseky a zároveň prebiehala analýza spôsobu financovania týchto náročných a veľmi potrebných častí dopravnej infraštruktúry. Výsledkom analýzy financovania bolo zvolenie modelu **verejno-súkromného** **partnerstva** (**PPP**) pre **výstavbu** a následnú 30-ročnú prevádzku **diaľnice** **D4** a **rýchlostnej** **cesty** **R7**, ktorý bol verejne obstarávaný v roku 2015. V máji 2016 bola podpísaná zmluva medzi Slovenskou republikou zastúpenou **Ministerstvom** **dopravy** a **výstavby** SR (MDV SR) a spoločnosťou Zero Bypass Limited ako koncesionárom, ktorý zabezpečí financovanie, **výstavbu** a prevádzku budúceho obchvatu Bratislavy (koncesná zmluva).  
V súčasnom období ide o jeden z najväčších **PPP** **projektov** v Európe.  
Odkiaľ a kam?  
Budúci **diaľničný** obchvat Bratislavy v dĺžke takmer 60 km, budovaný ako **PPP** **projekt** D4R7, sa bude skladať z nasledovných úsekov: **Diaľnica** **D4** Bratislava, Jarovce – Ivanka, sever vrátane Preložky cesty II/572 v úsekoch predĺženia Galvaniho ulice a **D4** – Most pri Bratislave, **Diaľnica** **D4** Bratislava, Ivanka, sever – Rača, **Rýchlostná** **cesta** **R7** Bratislava, Ketelec – Bratislava, Prievoz vrátane rekonštrukcie mimoúrovňovej križovatky Prievoz, **Rýchlostná** **cesta** **R7** Bratislava, Ketelec – Dunajská Lužná a **R7** Dunajská Lužná – Holice. **DOPRAVOPROJEKT**, **a**. **s**., ako jedna z najväčších projektových a konzultačných firiem nielen na Slovensku ale aj v európskom meradle zaoberajúca sa dopravnou infraštruktúrou, sa intenzívne podieľal na príprave takmer všetkých **diaľničných** úsekov od spracovania prvých technických **štúdií**, cez spracovanie dokumentácií na územné rozhodnutie a **stavebné** povolenie pre Národnú **diaľničnú** spoločnosť, a. s. Taktiež zabezpečoval inžiniersku činnosť vedúcu k vydaniu územného rozhodnutia a **stavebného** povolenia pre **Rýchlostnú** **cestu** **R7** Bratislava, Ketelec – Dunajská Lužná a **R7** Dunajská Lužná – Holice.  
V septembri 2016 podpísal **DOPRAVOPROJEKT**, **a**. **s**. zmluvu na spracovanie kompletnej projektovej dokumentácie a poskytnutie súvisiacej inžinierskej činnosti vedúcej k povoleniu **výstavby** a užívania **stavby** pre všetky úseky **projektu** **PPP** D4R7 so spoločnosťou D4R7 Construction, s. r. o., ktorá je dcérskou spoločnosťou španielskej **stavebnej** firmy FERROVIAL AGROMAN, S. A. a rakúskej spoločnosti Porr Bau GmbH. Medzi koncesionárom Zero Bypass Limited a spoločnosťou D4R7 Construction, s. r. o., je od júna 2016 podpísaná zmluva na **výstavbu** a **projektovanie** pre **projekt** **PPP** D4R7 (EPC Zmluva).  
Pre **DOPRAVOPROJEKT**, **a**. **s**. je spracovanie projektovej dokumentácie pre tento **PPP** **projekt** veľkou výzvou z viacerých dôvodov: V rámci koncesnej zmluvy umožnil štát pomerne veľký rozsah zmien s cieľom čo najviac optimalizovať technické riešenie, a tak znížiť finančnú náročnosť **projektu**.  
Všetky, už vo verejnej súťaži navrhované zmeny, je potrebné dôkladne preveriť z pohľadu ich realizovateľnosti a súladu s vyjadreniami dotknutých orgánov a **stavebných** povolení, ktoré ani k dnešnému dňu nie sú všetky dostupné. Všetky zmeny sú podrobne analyzované, spracovávajú sa variantné riešenia, ktoré sú podrobne vyhodnocované z technického pohľadu ako aj z pohľadu povolenia navrhovanej zmeny v zmysle **Stavebného** zákona. Proces analýz optimalizačných variantov a následného rozhodnutia o finálnom riešení je náročný a zdĺhavý a podrobnosť analýz je nadštandardná.  
Optimalizačný proces prebieha súbežne so spracovaním projektovej dokumentácie na všetkých piatich základných úsekoch **stavby** a je náročný na organizáciu práce a nasadenie ľudských zdrojov.  
Aj cez chránené územia  
Prvýkrát na Slovensku prechádza úsek **diaľnice** priamo cez územia Natura 2000 a významne ovplyvňuje druhy chránené sústavou Natura 2000. Ide o úsek **Diaľnice** **D4** Bratislava, Jarovce – Ivanka sever, ktorý prechádza v úseku od križovatky Jarovce cez Dunaj a jeho ramená **Projekt** D4R7 s dĺžkou ciest 59,1 kilometra, napriek kritizovanému spôsobu financovania, ktoré bude štát splácať 30 rokov, získal prestížne medzinárodné ocenenie. Bol vyhlásený za najlepšiu transakciu roka v Európe. Cenu vyhlásil prestížny magazín Project Finance International (PFI). „Ide o najprestížnejšie ocenenie v oblasti projektového financovania na celoeurópskej úrovni,“ hovorí Karolína Ducká, hovorkyňa **Ministerstva** **dopravy** a **výstavby** SR. (km 0,000 - 4,851) cez chránené územie európskeho významu Biskupické Luhy (Natura 2000). S týmto je spojená realizácia kompenzačných opatrení a veľmi úzka spolupráca s orgánmi ochrany prírody pri návrhoch a realizácií technických riešení. Odporúčania a požiadavky ochrany prírody sú mnohokrát limitujúce a je potrebné nájsť riešenia, ktoré ich naplnia a pri tom sú stále efektívne z technického hľadiska.  
Stále v procese  
Žiaľ, stále nie sú k dispozícií všetky **stavebné** povolenia potrebné pre začiatok **výstavby**, a to najmä z dôvodu chýbajúceho majetkovo-právneho vysporiadania potrebných pozemkov, ktoré zabezpečuje Národná **diaľničná** spoločnosť. V súčasnosti chýba predovšetkým právoplatné **stavebné** povolenie pre **stavbu** **Diaľnica** **D4** Bratislava, Jarovce – Ivanka, sever a **Rýchlostnú** **cestu** **R7** Bratislava Ketelec – Bratislava, Prievoz vrátane rekonštrukcie mimoúrovňovej križovatky Prievoz. Bez povolení nie je možné naplno rozbehnúť proces spracovania projektovej dokumentácie pretože tie priamo ovplyvňujú rozsah dokumentácie a taktiež brzdia začiatok procesu povoľovania zmien technického riešenia, ktoré sú súčasťou **PPP** **projektu**.  
Technicky sú jednotlivé úseky veľmi náročné a každý má svoje technické špecifiká, ktoré ovplyvňujú návrh technických riešení: Úsek **diaľnice** **D4** Bratislava, Jarovce – Ivanka sever, v dĺžke 22,59 km predstavuje dopravné prepojenie existujúcich **diaľničných** ťahov **D2** a **D1** v južnej a východnej časti hlavného mesta SR Bratislavy. Začína napojením na existujúcu **diaľnicu** **D2** v križovatke „Jarovce“ a pokračuje severne od Jaroviec do križovatky „Rusovce“ s cestou I/2.  
Následne pokračuje mostným objektom v dĺžke takmer 3 km ponad Dunaj a jeho ramená. Tento mostný objekt je najnáročnejším objektom **stavby** z pohľadu dotyku s chránenými územiami, splnenia požiadaviek ochrany prírody ako aj technických riešení a logistiky **výstavby**.  
Trasa **diaľnice** ďalej pokračuje ku križovaniu s **rýchlostnou** **cestu** **R7** v križovatke „Ketelec“, následne v križovatke „Rovinka“ zabezpečuje prepojenie na cestu I/63.  
Medzi uvedenými križovatkami je situované veľké obojstranné odpočívadlo „Rovinka“. V križovatke „Most pri Bratislave“ sa napája na cestu II/572,mostom križuje rieku Malý Dunaj, obchádza letisko M. R. Štefánika, pokračuje v súbehu so Šúrskym kanálom do križovatky „Ivanka – západ“ s cestou I/61 Bratislava – Senec a končí v križovatke „Ivanka – sever“, napojením na existujúcu **diaľnicu** **D1**.  
Všetky **diaľničné** križovatky sú mimoúrovňové.  
Smerom na sever  
Úsek **diaľnice** **D4** Ivanka sever – Rača, v dĺžke 4,4 km predstavuje dopravné prepojenie medzi existujúcou **diaľnicou** **D1** a cestou II/502 v severovýchodnej časti Bratislavy. **Stavba** začína v mieste križovania s existujúcou **diaľnicou** **D1** v križovatke „Ivanka – sever“ v blízkosti Šúrskeho kanála, pokračuje severozápadným smerom do mimoúrovňovej križovatky „Čierna voda“ s cestou III/5021. Trasa končí v území vinohradov na východnom okraji Malých Karpát, kde sa mimoúrovňovo v križovatke „Rača“ pripája na cestu II/502.  
**R7**  
Účelom a cieľom **stavby** **rýchlostnej** **cesty** **R7** Bratislava, Ketelec – Bratislava, Prievoz, v dĺžke 6,32 km je vybudovať kapacitné prepojenie v podobe novej radiály medzi **diaľnicami** **D4** a **D1** v nadväznosti na celý úsek **rýchlostnej** **komunikácie** **R7** smerom na juh Slovenska. Trasa začína v existujúcej mimoúrovňovej križovatke „Prievoz“ na **diaľnici** **D1** pokračovaním Bajkalskej ulice, pokračuje do mimoúrovňovej križovatky „Slovnaftská“, následne vedie pozdĺž západného okraja Slovnaftu do mimoúrovňovej križovatky „Ketelec“ s **diaľnicou** **D4**. **Rýchlostná** **cesta** **R7** Bratislava, Ketelec – Dunajská Lužná, v dĺžke 8,23 km začína mimoúrovňovej križovatke „Ketelec“, obchádza chránené územie európskeho významu NATURA 2000, Ramsarskej lokality Dunajské Luhy a pokračuje juhovýchodným smerom k obciam Rovinka a Dunajská Lužná, končí v mimoúrovňovej križovatke Dunajská Lužná s cestou I/63.  
Úsek **R7** Dunajská Lužná – Holice, v dĺžke 17,38 km plynule nadväzuje na predchádzajúcu **stavbu** a je v celej dĺžke vedený po ľavej strane cesty I/63. V blízkosti obce Kvetoslavov križuje cestu II/503 na ktorú je pripojený cez mimoúrovňovú križovatku Šamorín. Trasa končí severne od obce Blatná na ostrove, kde sa približuje k ceste I/63 a končí medzi obcami Holice a Čechová v mimoúrovňovej križovatke Holice s napojením na cestu III/06324 a cestu I/63. V úseku sa nachádza obojstranné odpočívadlo „Blatná na Ostrove“.  
Momentálne **spoločnosť** **DOPRAVOPROJEKT**, **a**. **s**. úročí všetky skúsenosti získané v predchádzajúcich rokoch ako pri príprave **stavieb** **diaľnice** **D4** a **rýchlostnej** **cesty** **R7** tak aj pri **projektovaní** prvého **PPP** **projektu** na Slovensku **R1** Nitra, západ – Tekovské Nemce s cieľom zabezpečiť kvalitnú projektovú dokumentáciu spĺňajúcu všetky stanovené kritéria. A to najmä všetky zmluvné a legislatívne požiadavky vyplývajúce z koncesnej zmluvy a príslušných povolení, ktoré sleduje náročný zahraničný klient. **Diaľnica** a **rýchlostná** **cesta** však v budúcnosti bude slúžiť hlavne motoristom – užívateľom **diaľničného** obchvatu ako aj obyvateľom dotknutých obcí a častí Bratislavy, ktorých dlhodobá spokojnosť bude pre nás najdôležitejšia.  
Štát celkovo za 30 rokov zaplatí za obchvat 1,9 miliardy eur s ročnou splátkou 52,8 milióna eur. Štát odhadoval, že hodnota **PPP** **projektu** dosiahne až 4,5 miliardy eur. Do financovania **projektu** sú však po prvýkrát v histórii okrem súkromného kapitálu zapojené peniaze z Európskych **investičných** a štrukturálnych fondov prostredníctvom Slovak Investment Holding a použitie prostriedkov z Európskeho fondu pre strategické **investície** – Junckerov fond.